4.existujú oddelené pohnútky, keď kupujúci nejakého spotrebiča nie je jeho koncovým používateľom, ako napríklad pri malých mrazničkách na zmrzlinu, chladničkách na nápoje a predajných automatoch, ktoré sú umiestňované do supermarketov, obchodov, na letiská, do železničných staníc, športových klubov atď. pod značkou potravín alebo nápojov.

1.neexistujú žiadne právne predpisy EÚ, ktoré by sa osobitne zaoberali spotrebou energie chladiacich spotrebičov s funkciou priameho predaja;

Podpora energetickej účinnosti ako príspevku k bezpečnosti dodávok energie v rámci cieľa Spoločenstva znížiť do roku 2020 spotrebu energie v EÚ o 20 %.

Zníženie priemernej spotreby energie komerčných chladiacich skríň. Dodatočné zníženie emisií skleníkových plynov, ktoré v prípade komerčného chladenia súvisia najmä so spotrebou energie, ale aj únikov chladiva. Podpora energetickej účinnosti a inovácií, znižovanie energetickej závislosti.

Opatrenia na úrovni EÚ sú potrebné, pretože táto absencia harmonizovanej konkrétnej regulácie v EÚ predstavuje riziko, že jednotlivé požiadavky na energetickú účinnosť stanovené členskými štátmi by mohli narušiť fungovanie vnútorného trhu EÚ. Smernica o ekodizajne (najmä článok 16), ktorej právnym základom je cieľ vnútorného trhu, a smernica o energetickom označovaní (článok 1) poskytujú Európskej komisii právny základ na prijatie vykonávacích opatrení na zníženie spotreby energie komerčných chladiacich skríň, a zároveň usmerňujú pozornosť spotrebiteľov na najúčinnejšie spotrebiče.

Jasný potenciál na zlepšenie energetickej účinnosti skríň, ktoré sa momentálne predávajú a ktoré sa objavia na trhu v nasledujúcich rokoch, ostáva nevyužitý. Bez prijatia ďalších osobitných opatrení súvisiacich s komerčnými chladiacimi skriňami bude transformácia na trh s efektívnejšími spotrebičmi prebiehať len veľmi pomaly a budú pretrvávať negatívne účinky na životné prostredie a zdravie, ktorým by sa dalo jednoducho zabrániť.

5.Energetické označovanie a ekodizajn s dvoma úrovňami: kombinácia možností 2 a 3 so sprísňujúcimi sa požiadavkami na ekodizajn v dvoch fázach Táto možnosť sa ďalej rozdeľuje na možnosť 5.1 a možnosť 5.2, pričom v možnosti 5.2 sa rozlišuje medzi skriňami pre supermarkety s externým napájaním a bez neho. Uprednostňuje sa možnosť 5.2.

4.Energetické označovanie a ekodizajn s tromi úrovňami: kombinácia možností 2 a 3 so sprísňujúcimi sa požiadavkami na ekodizajn v troch fázach

Väčšina členských štátov požadovala jednotnú štruktúru tried energetického označovania pre celú škálu spotrebičov (možnosti 4 a 5), napr. segment spotrebičov pre supermarkety, chladničky na nápoje, malé mrazničky na zmrzlinu a predajné automaty. Pred zasadnutím Konzultačného fóra sa navrhli rôzne štruktúry pre rôzne typy spotrebičov.

C) Vplyvy uprednostňovanej možnosti

·úspory ročných výdavkov sa odhadujú na 400 miliónov EUR v roku 2020 a zhruba 2,9 miliardy EUR do roku 2030;

·hoci môže dôjsť k zvýšeniu obstarávacích nákladov, do veľkej miery sa vykompenzuje úsporami počas fázy používania výrobku;

Do roku 2030 sa uplatnením možnosti 5.2 dosiahnu tieto výsledky:

Neočakáva sa, že vyššie počiatočné ceny skríň povedú k tomu, že maloobchodní predajcovia odložia investície do nových, energeticky účinnejších zariadení. Nákupné rozhodnutia sa prijímajú v súvislosti s rozsiahlou modernizáciou alebo výstavbou nových obchodov, kde nákupná cena chladiacich spotrebičov predstavuje menšiu položku z celkového rozpočtu, ktorej mierne zvýšenie by neviedlo k odloženiu rozhodnutia.

Všetky uvedené faktory zvýšia nadobúdacie náklady na spotrebiče o 0,4 miliardy EUR do roku 2030 v porovnaní s vývojom za nezmenených okolností. Tieto dodatočné výdavky spotrebiteľov však budú do veľkej miery kompenzované znížením prevádzkových nákladov o 2,7 miliardy EUR.

Výrobné náklady sa v krátkodobom horizonte pravdepodobne zvýšia v dôsledku používania účinnejších komponentov (napr. vysokoúčinných ventilátorov, účinnejších kompresorov, lepšej izolácie atď.). Do výrobných nákladov sa navyše premietajú aj náklady výrobcov na prispôsobenie strojov a výrobných liniek, školenie zamestnancov, náklady na skúšky/pilotné projekty, skúšanie atď. Očakáva sa, že vďaka úsporám z rozsahu, konkurencii a zvýšenému objemu predaja sa po zavedení požiadaviek na ekodizajn znížia v strednodobom a dlhodobom horizonte náklady na komponenty a skrine. Navyše zavedenie noriem týkajúcich sa minimálnych požiadaviek na energetickú účinnosť a energetického označovania si bude vyžadovať systematickejšie skúšanie.